Шымкент мектептерінде ата-аналардан ақша жиналмайтын болды
DATE: 12:18, 30 Қазан 2018 | GMT +5
TITLE: Шымкент мектептерінде ата-аналардан ақша жиналмайтын болды
URL: https://kaz.inform.kz/news/shymkent-mektepterinde-ata-analardan-aksha-zhinalmaytyn-boldy_a3440795/
META: DATE: 12:18, 30 Қазан 2018 | GMT +5
TOTAL WORDS: 156
AUTHOR(S):
TEXT: Ұстаздардың басын қосқан жиынға Шымкент қалалық білім саласындағы бақылау департаментінің басшысы Жанат Тәжиева, қалалық мәслихат депутаттары мен орта мектептердің директорлары, атааналар және бірқатар мектептерде өз жұмысын бастап үлгерген қамқоршылық кеңес мүшелері қатысты. Басқосуда сөз алған Жанат Тәжиева қамқоршылық кеңестің жұмыстары Шымкенттің барлық 140 мектебінде ашылғанын атап өтті. «9 адамнан құрылған қамқоршылық кеңесі мектеп өміріндегі барлық іс-шараларды бақылайды. Тіпті, мектеп директорын да сайлайды. Мектеп директоры әр жарты жылдықта қамқоршылық кеңеске есеп береді. Қамқоршылық кеңес мүшелері директордың жұмысына қанағаттанбаған жағдайда оның жұмысын тоқтатуға құқылы», - деді қалалық білім саласындағы бақылау департаментінің басшысы. Жиында сонымен қатар әр мектепте атааналардан ақша жинау тоқтатылып, қамқоршылық кеңес сол білім ошағының жеке есепшотын ашатыны айтылды. Сол арқылы демеуші тартып, одан түскен қаражат оқушылардың қажеттілігіне жұмсалмақ. Демеуші тарапынан аударылған қаражат көлемі және оның қайда, қалай жұмсалғанын әрбір атаана білуге құқылы. Бұл - атааналардан ақша жинауды түбегейлі болдырмауды көздейтін жоба, - дейді мамандар. Сондықтан білім саласының жауапты қызметкерлері атааналарды осы бағытта жұмыла жұмыс істеуге шақырды
